Diari Oficial de la Generalitat Valenciana


Sumari del DOGV 554, del 26-03-1987 (1987/808438)

ORDRE de 23 de febrer de 1987, de la Conselleria d'Agricultura i Pesca, per la qual es modificada i ampliada l'Ordre de 22 de setembre, per la qual s'aprovava el Reglament de la Denominació d'Origen <<Utiel-Requena>> i el Consell Regulador corresponent (DOGV de 17 d'octubre de 1986, núm. 446).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/02/23/(2)/dof/vci/html**

### Dades del document

Número de DOGV
:   554

Data del DOGV
:   26-03-1987

Secció del DOGV
:   DISPOSICIONS GENERALS

Número del document
:   1987/808438


Data del document
:   23-02-1987

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 23 de febrer de 1987, de la Conselleria d'Agricultura i Pesca, per la qual es modifica i amplia l'Ordre de 22 de setembre, per la qual s'aprova el Reglament de la Denominació d'Origen "Utiel-Requena" i el Consell Regulador corresponent (DOGV de 17 d'octubre de 1986, núm. 446).  
La integració recent d'Espanya a la CEE exigeix d'adequar tota la nostra normativa interna a la legislació comunitària, atés el caràcter de supremacia que té tot l'ordenament jurídic de la CEE.   
Publicada l'Ordre per la qual s'aprova el Reglament de la Denominació d'Origen 'Utiel- Requena' i el Consell Regulador corresponent, cal reformar-ne determinats articles per tal d'adaptar-los a la normativa comunitària vigent en la matèria.   
En atenció d'aquests motius i fent ús de les facultats que tinc atribuïdes,   
ORDENE:   
Article primer  
Els articles 2, 10, 12, 1S, 18, 30, 35 i la Disposició Final Primera de l'Ordre de 22 de setembre de 1986, per la qual s' aprova el Reglament de la Denominació d' Origen «Utiel- Requena» i el Consell Regulador corresponent (DOGV de 17 d'octubre de 1986, núm 446) restaran redactats del mode següent:   
«Article segon  
1. La protecció atorgada s'estén al nom. d'origen i a tots els noms de les subzones, els termes, els municipis, les localitats i els llogarrets que componen les zones de producció i maduració.   
2. Amb caràcter general resta prohibida la utilització en altres vins, de noms, marques, termes, expressions i signes, que per similitud fonètica o gràfica amb els protegits per la Denominació d'Origen, puguen induir a confondre'ls amb els que són objecte d'aquesta Reglamentació, encara que vagen precedits del termes «tipus», «estil», «embotellat a», «amb celler a», i altres d'anàlegs. La designació i l'etiquetatge dels vins hauran d'ajustar-se al que disposen els arts. 2n 1.c, 3r 5 i 8é del Reglament CEE 355/79.   
«Article deu  
1. Les tècniques emprades en la manipulació del raïm, el most i el vi, el control de la fermentació i del procés de conservació, tendiran a obtenir productes de qualitat màxima mantenint els caràcters tradicionals dels tipus de vins emparats per la Denominació d'Origen.   
2. Per a l'elaboració del vi espumós natural s'utilitzarà el mètode tradicional.   
«Article dotze  
En el cas d'efectuar-se alguna de les pràctiques condicionades autoritzades a l'article 46 del Reglament CEE 337/79, haurà de ser comunicada al Consell Regulador, el qual dictaminarà, una vegada hagen estat efectuades en la forma establerta, si el vi podia ser emparat per la Denominació d'Origen.   
«Article quinze  
1. Els tipus i les característiques dels vins emparats per la Denominació d'Origen «Utiel- Requena» són els següents:   
 Grau alcohòlic  
Tipus adquirit mínim  
Negre 10  
Rosat 10  
Negre doble pasta 10  
Blanc 10  
Espumós 10  
2. Els vins hauran de presentar les qualitats organolèptiques, analítiques i enològiques que els són característiques, especialment quant a color, aroma i sabor. Els vins que a judici del Consell Regulador no hagen adquirit aquestes característiques, no podran ser emparats per la Denominació «Utiel- Requena» i seran desqualificats en la forma en què preceptua l'article 36. Si reunien les condicions adequades podrien acollir-se al que preceptua l'article 2n.   
«Article divuit  
1. Al Registre de Cellers d'Elaboració s'inscriuran tots aquells cellers situats a la zona de producció en què es vinifique raïm procedent de vinyes inscrites, els vins produïts de les quals puguen optar a la denominació d'origen.   
2. En la inscripció figurarà:   
El nom. de l'empresa, la localitat i la zona d'emplaçament, les característiques, el nombre i la capacitat dels envasos i de la maquinària, el sistema d'elaboració i quantes dades siguen necessàries per a la perfecta identificació i catalogació del Celler. En el cas que l'empresa elaboradora no siga propietària dels locals, caldrà fer constar aquesta circumstància, i s'indicarà el nom. del propietari. S'hi adjuntarà un plànol o croquis a escala convenient on queden reflexats tots els detalls de constitució i instal·lacions.   
3. En aquest Registre es diferenciaran aquelles instal·lacions que elaboren vi escumós natural.   
«Article trenta  
1. Tota expedició de most, vi o qualsevol altre producte del raïm o subproducte de la vinificació que circule dins la zona de producció haurà d'anar acompanyat de la documentació corresponent, establerta al RD 403/86 de 21 de febrer (BOE 26 de febrer de 1986 núm 49) i OM 28.2.86 (BOE 3 de març de 1986, núm 53). Quan el producte que es transporte estiga protegit per la Denominació d'Origen, que es regula en aquest Reglament, la documentació s'estendrà per quadruplicat, i se'n trametrà un exemplar al Consell Regulador.   
2. L'expedició dels productes a què fa referència el paràgraf anterior que tinga lloc entre firmes inscrites haurà d'anar acompanyada a més per un volant de circulació entre cellers, expedit pel Consell Regulador en la forma que aquest determinarà amb anterioritat a l'execució.   
Aquest volant pot ser substituït per la cèdula de circulació diligenciada pel Consell Regulador.   
«Article trenta-cinc  
Les declaracions d'existències, collites i producció es regularan segons les normes generals vigents en l'àmbit de la Comunitat Econòmica Europea i en la pròpia legislació nacional, això no obstant:   
1. Per tal de poder controlar la producció, l'elaboració i les existències, així com les qualitats, els tipus, i tot allò que siga necessari per poder acreditar l'origen i la qualitat dels vins, les persones físiques o jurídiques titulars de les vinyes i dels cellers estaran obligades a presentar les declaracions:   
a) Totes les firmes inscrites al Registre de Vinyes presentaran, una vegada finalitzada la recol·lecció i en tot cas abans del 30 de novembre de cada any, declaració de la collita obtinguda en cadascun dels vinyars inscrits, amb la indicació de la destinació del raïm, i en cas de venda, el nom. del comprador. Si es produïen diferents tipus de raïm, hauran de declarar-ne la quantitat obtinguda en cadascuna.   
b) Totes les firmes inscrites al Registre de Cellers d'Elaboració hauran de declarar abans del 30 de novembre la quantitat de most i vi obtingut, tot diferenciant els diversos tipus que elabore, i hauran de consignar la procedència del raïm la destinació dels productes que venga, el comprador i la quantitat. Mentre hi tinga existències haurà de declarar mensualment les vendes efectuades.   
c) Les firmes inscrites al Registre de Cellers d'Emmagatzematge i Maduració, presentaran, dins el deu primers dies de cada mes, la declaració de l'entrada i de l'eixida de producte haguts en el mes anterior, i indicaran la procedència dels vins adquirits.   
En tot cas es distingiran els diferents tipus de vi. Les inscrites al Registre de Cellers de Maduració presentaran per separat la corresponent a aquests vins.   
2. D'acord amb el que preveu la legislació vigent es realitzaran les declaracions de collites a efecte merament estadístic, fet pel qual no podran facilitar-se ni publicar-se més que en forma numèrica, sense cap referència de caràcter individual. Qualsevol infracció a aquesta norma, per part del personal efecte al Consell Regulador, serà considerada com a falta molt greu.   
DISPOSICIONS FINALS  
«Primera  
En entrar en vigor aquest Reglament restarà sense aplicació en l'àmbit de la Comunitat Valenciana l'Ordre del Ministeri d'Agricultura, Pesca i Alimentació de 19 de maig de 1975, per la qual es reglamenta la Denominació d'Origen «Utiel- Requena» i el Consell Regulador corresponent».   
DISPOSICIO FINAL  
Primera  
Aquesta Ordre vigirà l'endemà de la publicació en el Diari Oficial de la Generalitat Valenciana.   
València, 23 de febrer de 1987.   
El Conseller d'Agricultura i Pesca,  
LLUIS FONT DE MORA MONTESINOS


Còpia Permalink ELI